
	UKMERGĖS RAJONO SAVIVALDYBĖS ADMINISTRACIJOS 
DIREKTORIUS


	ĮSAKYMAS

	DĖL DRAUDIMO RŪKYTI (VARTOTI TABAKĄ, TABAKO GAMINIUS IR SU JAIS SUSIJUSIUS GAMINIUS) DAUGIABUČIŲ NAMŲ BALKONUOSE, TERASOSE IR LODŽIJOSE, NUOSAVYBĖS TEISE PRIKLAUSANČIUOSE ATSKIRIEMS SAVININKAMS


	

	2021 m. sausio    d. Nr.

	Ukmergė



Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos tabako, tabako gaminių ir su jais susijusių gaminių kontrolės įstatymo 19 straipsnio 1 dalies 9 punktu, Lietuvos Respublikos vidaus reikalų ministro 2020 m. gruodžio 22 d. įsakymo Nr. 1V-1357 „Dėl prieštaravimo dėl tabako, tabako gaminių ir su jais susijusių gaminių vartojimo daugiabučių namų balkonuose, terasose ir lodžijose pareiškimo, šio prieštaravimo atšaukimo ir informacijos apie daugiabučius namus, kuriuose draudžiama rūkyti, paskelbimo, informacinių ženklų apie draudimą rūkyti įrengimo tvarkos aprašo patvirtinimo“ (toliau  – Aprašas), 6, 8 ir 10 punktais, atsižvelgdamas į pareikštus prieštaravimus:
1. Skelbiu, kad draudžiama rūkyti (vartoti tabaką, tabako gaminius ir su jais susijusius gaminius) šių daugiabučių namų balkonuose, terasose ir lodžijose, nuosavybės teise priklausančiuose atskiriems savininkams:
1.1. Veterinarijos g. 2, Ukmergėje, pagal asmens prieštaravimą (Savivaldybėje registruotas 2021 m. sausio 11 d., registracijos Nr. 17-174);
1.2. V. Kudirkos skg. 25, Ukmergėje, pagal asmens prieštaravimą (Savivaldybėje registruotas 2021 m. sausio 15 d., registracijos Nr. 40-36);
[bookmark: _GoBack]1.3. Basanavičiaus g. 11, Ukmergėje, pagal asmens prieštaravimą (Savivaldybėje registruotas 2021 m. sausio 15 d., registracijos Nr. 40-37).
2. Į p a r e i g o j u  šio įsakymo 1 punkte nurodytų daugiabučių namų savininkų bendrijų pirmininkus, su priimtu sprendimu supažindinti daugiabučio namo butų ir kitų patalpų savininkus bei įrengti informacinius ženklus apie draudimą rūkyti, laikantis Apraše nustatytų terminų ir reikalavimų.
3. Nustatau, kad šis įsakymas įsigalioja 2021 m. vasario 22 d.
4. P a v e d u  Personalo ir dokumentų valdymo skyriui paskelbti šį įsakymą Ukmergės rajono savivaldybės interneto svetainėje ir Teisės aktų registre. 
Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Vilniaus apygardos administraciniam teismui (Žygimantų g. 2, 01102 Vilnius).



Administracijos direktorius 				     Darius Varnas 

